Fersmanovo (Simferopola distrikto)

eta|200px|dekstra|La tombo de Eduard Fjodoroviĉ Kessler en Fersmanovo

Fersmanovo (, , ) estas vilaĝo en la Simferopola distrikto de Aŭtonoma Respubliko Krimeo, administre apartenanta al la Dobra komunumo. Laŭ la censo de la jaro 2001 en la vilaĝo loĝis 393 homoj. Antaŭ la jaro 1948 la vilaĝo nomiĝis Totajkoj.

 Geografio 
La vilaĝo situas en la valo de la rivero Salgiro (sur ĝia dekstra bordo) proksime al la aŭtoŝoseo Simferopolo-Aluŝto-Jalto 2 kilometrojn for de Simferopolo. La plej proksimaj loĝlokoj estas la vilaĝoj Pionersko (sudoriente), Andrusovo (sude) kaj Lozovo (nordokcidente).

 Historio 
La unua skriba mencio pri la vilaĝo (sub la nomoj Totaj) aperis en la jaro 1784. Laŭ la statistikaj fontoj de la jaro 1805 en la vilaĝo ekzistis 39 kortoj kaj ĝi estis loĝata de 220 homoj (ĉiuj — krime-tataroj). Meze de la 19a jarcento la vilaĝo preskaŭ plene senhomiĝis pro amasa elmigro de la krime-tatara loĝantaro en Turkion. Tiel, en la jaro 1864 en la vilaĝo estis registritaj nur 6 loĝantoj.

Fine de la 19a jarcento en la vilaĝo situis bieno de sciencisto-kemiisto Aleksandr Eduardoviĉ Kessler (konserviĝis la ruinoj de la ĉefa domo, konstruita forme de negranda novgotika kastelo); tiun bienon en sia infaneco ofte vizitis onta akademiano Aleksandr Fersman, la nevo de Kessler. Post la revolucio en la konstruaĵoj de la bieno estis organizitaj diversaj kursoj kaj internulejo, pro kio la vilaĝo iĝis, fakte, duonfermita; ĝiaj loĝantoj okupiĝis ĉefe pri la priservado de la internulejo (tial oficiale la vilaĝo estis konsiderata nur loĝloketo).

En la jaro 1948 per la ukazo de la Prezidio de la supera konsilio de RSFSR la nomo de la loĝloketo estis ŝanĝita al Fersmanovo (omaĝe al akademiano Aleksandr Fersman).

Per la decido de la Parlamento de Aŭtonoma Respubliko Krimeo la 22an de aprilo 2009 la loĝloko ricevis oficialan statuson de vilaĝo.

 Dinamiko de la loĝantaro 
 1805 — 220 homoj (ĉiuj — krime-tataroj)
 1864 — 6 homoj
 1926 — 30 homoj (17 rusoj, 13 grekoj)
 1939 — 116 homoj
 1989 — 339 homoj
 2001 — 392 homoj

 Nuntempo 
Laŭ la tutukrainia censo de la jaro 2001 en la vilaĝo loĝis 393 homoj (la pli ĝisdataj pritaksoj de la jaro 2009 mencias 381 homojn). La vilaĝo havas areon de 9 hektaroj kaj konsistas el 52 kortoj.

La loĝantaro de la vilaĝo okupiĝas ĉefe pri agrikulturo; apud la vilaĝo situas minejo.

En la vilaĝo konserviĝis la restaĵoj de la novgotika kasteleto, kiu apartenis al bieno de la rusa sciencisto-kemiisto Aleksandr Eduardoviĉ Kessler. La kasteleto estis konstruita en la 1880-aj jaroj (sub gvido de arkitekto Oskar Andrejeviĉ Klauzen); dum sia infaneco ĝin ofte vizitis la nevo de Kessler — onta akademiano (geologo) Aleksandr Jevgenjeviĉ Fersman. La kasteleto havas du etaĝojn kaj negrandan turon. Post la Oktobra revolucio en la domo rezidis diversaj kursejoj kaj internulejo; en la 1970-aj jaroj la internulejo estis fermita kaj la domo senhomiĝis. Komence de la 1990aj jaroj oni planis aranĝi ĉi tie restoracion, sed la planoj ne realiĝis. Nun la domo estas grave ruinigita; de tempo al tempo aperas planoj pri ĝia renovigo.

Proksime al la bieno konserviĝis la tomboj de generalo Eduard Fjodoroviĉ Kessler (la patro de Aleksandr Eduardoviĉ Kessler kaj avo de Aleksandr Jevgenjeviĉ Fersman) kaj lia filino Maria Eduardovna Fersman (patrino de Aleksandr Fersman).

 Referencoj 

 Ligiloj 



Kategorio:Vilaĝoj de Krimeo
Kategorio:Loĝlokoj de la Simferopola distrikto